ཡཱན་པ་ལ་ཁའི་མི་ཚེའི་ལོ་རྒྱུས་ཀྱི་འགྲེལ་བཤད་མང་པོ་ཞིག་སྐབས་བབ་ཀྱི་ཆབ་སྲིད་ཀྱི་གནས་བབ་ལས་བརྒལ་ཏེ་ཆོས་ལུགས་ཀྱི་བཤད་ཡམས་ཤིག་ཏུ་ཆགས་ཡོད།ཁོང་ཚོས་བཤད་པ་ལྟར་ན།ཁོང་གི་ངོ་རྒོལ་གྱི་དོན་སྙིང་རྣམས་ཁོང་གི་འདོད་དོན་ལྟར་མ་བྱུང་བར་གནས་སྐབས་ཕམ་ཉེས་བྱུང་བའམ་ཡང་ན་ཛཱ་ཁ་ལོས་ཝ་ཀིའི་སྤྱི་ཚོགས་ཀྱི་ཕམ་ཉེས་ལ་མ་ལྟོས་པར་ངེས་པར་དུ་མི་ཚེ་ཧྲིལ་པོ་ཞིག་གི་དུས་ཡུན་ལ་བལྟ་དགོས་ཟེར།ལྟ་གྲུབ་སྨྲ་བ་ལ་དྷི་སི་ལ་ཝ་ཧེའི་ཌ་ནེག་གིས་མཐོང་སྣང་ལ་ཡཱན་པ་ལ་ཁའི་རང་སྲོག་བློས་གཏོང་བྱས་པ་འདི་ནི་ང་ཚོས་བྱེད་དགོས་པ་དང།སྒྲུབ་དགོས་པ།རང་ཅག་གི་ཉེ་འཁོར་དུ་ཡོད་པའི་སྤྱི་ཚོགས་དང་མི་རྣམས་དང།སྤྱི་ཚོགས་ཁྱོན་ཡོངས་ཀྱི་ཕན་བདེའི་ཆེད་དུ་ངེས་པར་དུ་ང་ཚོས་མི་ཚེ་ཧྲིལ་པོ་བློས་གཏོང་བྱ་དགོས་པའི་དངོས་བྱུང་གི་དཔེ་མཚོན་ཞིག་རེད།ཅེས་བརྗོད་ཡོད།ཡེ་ཤུའི་ཆོས་དཔོན་ཡ་ཀུབ་ཨེ་སི་ཏོ་རོ་ཡན་མཆོག་གིས་ཨོལ་ཤ་ནི་དུར་ཁྲོད་དུ་་ཡཱན་པ་ལ་ཁའི་དུར་མཆོད་མཛད་སྒོའི་སྐབས་བཀའ་སློབ་བསྩལ་སྐབས་ཁོང་གིས་ཡཱན་པ་ལ་ཁ་ནི་འཛམ་གླིང་གི་ཆོས་ལུགས་ཀྱི་དབུ་ཁྲིད་གྲགས་ཅན་ཡཱན་ཧུ་སི་དང་།ཡཱན་ཨ་མོ་སི་ཀོ་མེན་སི་ཀི་།ཡེ་རོ་ནིམ་པཱ་ར་ཤི་སི་ཀི།མ་ཧཱ་ད་མ་གྷན་དྷི།ཨེལ་སྦར་ཊི་ཤི་ཝ་ཡི་ཛར་རམ་ཡང་ན་མར་ཊིན་ལུ་ཐར་ཀིང་བཅས་ཀྱི་ཁྲོད་དུ་དཔེ་མཚོན་དུ་བཞག་ཡོད་པ་རེད།ཁོང་གི་བསམ་ཚུལ་ལ་འདི་ནི་བརྩེ་སེམས་ཀྱི་ཀུན་ནས་བསླང་པའི་དྭངས་གཙང་ལྷད་མེད་ཀྱི་ལས་འགུལ་ཞིག་ཡིན་པ་དང་དེས་ངལ་ཞིང་དུབ་པ་དང་རེ་བའི་ཕོངས་པའི་མི་རྣམས་ལ་རྟག་ཏུ་རེ་བའི་གསོན་ཤུགས་སྦྱིན་མཁན་ཞིགཡིན་པར་འདོད་དོ།ཡེ་ཤུའི་ཀེ་ཐོ་ལི་ཁའི་ཆོས་དཔོན་དང་གཙུག་ལག་སློབ་དཔོན་ཆེན་མོ་ཐཱོ་མོ་སི་ཧ་ལིཁ་ཡིས་ཀྱང་དེ་ལྟར་འདྲ་མཚུངས་སུ་འདོད་ཡོད་དེ།ཁོས་ཡཱན་པ་ལ་ཁའི་ཞལ་ཆེམས་ནི་བཟང་སྤྱོད་ཀྱི་བློས་གཏོང་གི་རང་བཞིན་ཞིག་ཡིན་པ་ལས་རྒྱུན་ལྡན་གྱི་སྲིད་དབང་ལམ་ལུགས་ལ་མགོ་བཏགས་ཞུས་པ་རྩ་བ་ནི་མིན་པར་འདོད།